سائنس اور ٹیکنالوجی کی وزارت
سالانہ جائزہ -2020 : سی ایس آئی آر، وزارت سائنس وٹکنالوجی
نئی دہلی،18جنوری :
اہم خصوصیات
این ڈی آرایف 8ویں بٹالین سینٹرغازی آباد میں 10بستروں والے عارضی اسپتال کا افتتاح
ڈاکٹرہرش وردھن وزیر نے این ڈی آرایف 8ویں بٹالین سینٹرغازی آباد میں ایک جدید ، پائیدارقابل منتقلی محفوظ ہرموسم سے مطابقت رکھنے والے 10بستروں پرمشتمل عارضی اسپتال کا افتتاح کیا۔ یہ عارضی اسپتال سی ایس آئی آر-سینٹرل بلڈنگ ریسرچ انسٹی ٹیوٹ روڑکی نے نیشنل ڈیزاسٹرریسپانس فورس  ، داخلی امورکی وزارت کے ساتھ مل کرتیارکیا۔ جس کا مقصد نمائش اوراین ڈی آرایف کے ذریعہ اس کا استعمال تھا۔ اس کی اصل غرض وغایت طویل مدت وبااورہنگامی صورت حال میں تباہی سے بچاو کا کام انجام دینا ہے ۔
این ڈی آرایف چوتھی بٹالین سینٹرچنئی میں 10بستروالے عارضی اسپتال اورآئزولیشن سینٹرکاافتتاح
مرکزی وزیربرائے سائنس وتکنالوجی ، ارضیاتی سائنس اور صحت وخاندانی بہبودڈاکٹرہرش وردھن نے سی ایس آئی آر-ایس ای آرسی کے ذریعہ تیارکردہ 10بستروالے عارضی اسپتال اورآئزولیشن سینٹرکا چوتھے بٹالین سینٹرچنئی میں ویڈیوکانفرنسنگ کے ذریعہ افتتاح کیا۔
اس نئی عمارت کو ایک عارضی اسپتال کی حیثیت سے تعمیرکیاگیاہے ، جس کا مقصد مریضوں کو محفوظ طورپر ابتدائی طبی سہولیات تحفظ اورایک آرام دہ زندگی کا ماحول فراہم کرناہے ۔یہ تقریبا 20برس تک کام کرتی رہے گی ۔اس میں ایک جدید اورتیزی سے نظم کی جانے والی تکنالوجی کا استعمال کیاگیاہے جو طویل المدت وباء اورہنگامی صورت حال میں تباہی سے بچاو میں مدد گارہوتی ہے ۔ سی ایس آئی آر-ایس ای آرسی کی لیباریٹری میں فولڈ کرنے کے قابل فریم اوراسٹیل کے ڈھانچے کا استعمال کیاگیاہے جو اتنا ہلکاہے کہ اس کی ایک جوڑی کوایک آدمی بھی اپنے کندھے پراٹھاکرلے جاسکتاہے اوردوسری جگہ جاکر بہت کم وقت میں اس کے حصوں کو جوڑ سکتاہے ۔
ماریکرگرین ارتھ پرائیویٹ لمیٹڈ کے ساتھ ٹکنالوجی کی منتقلی زرعی کچرے کا استعمال کرتے ہوئے بائیوڈی گریڈایبل پلیٹس کی تیاری کے لئے ایک پلانٹ لگانے کے مفاہمت نامے پردستخط
سی ایس آئی آرانسٹی ٹیوٹ اورانٹرڈسیپلینری سائنس اینڈ ٹکنالوجی  نے سنگل یوز پلاسٹک کاایک متبادل تیارکیاہے ۔ این آئی آئی ایس ٹی سائنسدانوں نے کھانے کی میز کاسامان جن میں پلیٹیں ، چھری، کانٹے اورکپ وغیرہ کو زرعی کچرے سے تیارکرنے کی ایک ٹکنالوجی پیش کی ہے۔جس پرکام کرنے کا لائسنس ماریکرگرین ارتھ پرائیویٹ لمیٹڈ کو جاری کیاگیاہے ۔
کنٹی نیوس فلوومینوفیکچرآف سلورنانووائرس کے آزمائشی پلانٹ کاافتتاح
سی ایس آئی آر-نیشنل کیمیکل لیباریٹری ( این سی ایل نے اعلیٰ درجے کے سلورنانووائرس کی بڑے پیمانے پرتیاری کے لئے دنیا کی سب سے سستی
ٹکنالو جی تیارکی ہے۔اس ٹکنالوجی کی تیاری سائنس وٹکنالوجی کے محکمے کے ذریعہ ایڈوانسنڈمینوفیکچرنگ ٹکنالوجیز  کے تحت کی گئی ہے ۔ سی ایس آئی آراین سی ایل کی اس ٹکنالوجی کے ساتھ ہی ہندوستانی صنعت بہترین میٹریل کے تیارکرنے والوں میں شامل ہوجائے گی ۔اس ٹکنالوجی کو محفوظ بنانے کے لئے پیٹنٹ فائل کردیئے گئے ہیں اور اس پروڈکٹ کوروشنائی کی بہت سی قسموں سمیت کئی چیزوں پرتجربے کے طورپراستعمال بھی کیاگیا ہے۔
3ڈی –پرنٹڈپیشینٹ –اسپیسی فک میڈیکل امپلانٹس کی تیاری
سی ایس آئی آر-سینٹرل سائنٹفک انسٹرومینٹس آرگنائزیشن  نے انسانی اعضاء کی پیوندکاری میں استعمال ہونے والے مریض دوست میڈیکل امپلانٹس کی تیاری کے لئے ایک ٹکنالوجی متعارف کی ہے ۔یہ ٹکنالوجی حال ہی میں تجارتی پیداوار اور مارکیٹنگ کے لئے انڈسٹری کو منتقل کردی گئی ہے ۔ مریض اساس امپلانٹس مخصوص قسم کے مریضوں کی سرجری اورٹراماکینسرکے علاج میں مدد گارہوتے ہیں ۔ ان پلانٹس کی ضرورت اس وقت بھی پڑتی ہے جب پیوندکاری کے دوسرے ذرائع یا تو دستیاب نہیں ہوتے یا ان کے کام میں خرابی پائی جاتی ہے ۔ دنیا بھرمیں اس قسم کے امپلانٹ کی تیاری کا مقابلہ جاری ہے ۔ سی ایس آئی آر-سی ایس آئی اوکے سائنس دانوں نے اس مسئلے کو حل کرنے کے لئے کمپیوٹرایڈیڈ ڈیزائن  اور3ڈی پرنٹنگ سسٹم کی مددحاصل کی ہے ۔اس عمل میں مریض کے سی ٹی اسکین /ایم آرآئی ڈیٹاکے ذریعہ امپلانٹ کو مریض میں پائی جانے والی خصوصیات سے ہم آہنگ کیاجاتاہے ۔
شیشے کی پرت والے چھوٹے ری ایکٹروں کی لائسنسنگ کے معاہدے پردستخط
سی ایس آئی آر-این سی ایل میں اپنی قسم کا پہلاایسا ری ایکٹرتیارکیاہے جس میں دھات پر شیشے کی تہہ چڑھائی جاتی ہے ۔جس کی بنا پر اس کی کیمیائی ہم آہنگی میں اضافہ ہوتاہے اوراس کی کارکردگی متاثربھی نہیں ہوتی ۔ یہ مائیکروری ایکٹرس موجودہ ری ایکٹروں میں اپنی قسم کے پہلے ری ایکٹرہیں ، جن میں دھاتو ں، پالیمرس ، شیشے ،پکائی ہوئی مٹی کااستعمال کیاجاتاہے ۔ امید ہے کہ ان ری ایکٹروں کو کیمیکل سازی کی دنیا میں ایک نمایاں مقام حاصل ہوگا اور سائنسدانوں کی یہ ٹیم اس ٹکنالوجی پر کامیاب عمل آوری کے لئے جی ایم ایم پی فاؤڈلرلمیٹڈ کے ساتھ مل کرکام کرے گی ۔
کووڈ -19کی شدت میں کمی لانے والی ٹکنالوجیز پرسی ایس آئی آرکے مجلے کااجراء
سائنس وٹکنالوجی ، ارضیاتی سائنس اورصحت وخاندانی بہبود کی وزارت نے کووڈ -19کی ٹکنالوجی اورسی ایس آئی آرکی تیارکردہ مصنوعات پر مشتمل ایک مجلے کا اجراکیا۔اس مجلے میں تشخیصی عمل ، دواؤں ، وینٹی لیٹرس ، پی پی ایزسمیت بہت سے پروڈکٹس کا احاطہ کیاگیاہے ۔اس میں 100سے زیادہ ٹکنالوجیز 93صنعتی شراکت داروں کو شامل کیاگیاہے اور ان میں سے 60سے زیادہ ٹکنالوجیز انڈسٹری کومنتقل کردی گئی ہیں ۔ ڈاکٹرہرش وردھن نے اظہاررائے کیاکہ مختصرسے عرصے میں ٹکنالوجیز کی تیاری ہمارے سائنسدانوں کی صلاحیت کامظہرہے اورمشکل ترین حالات میں بھی کارکردگی کا مظاہرہ کرسکتے ہیں ۔ انھوں نے سائنسدانوں ، طلباء اور سی ایس آئی آرکے اسٹاف کی ان مشکل ترین حالات اورکم سے کم وقت میں ان ٹکنالوجیز کی تیاری کے لئے ستائش کی ۔انھوں نے کہاکہ اس مجلےمیں ٹکنالوجی اورمصنوعات کو یکجاکردیاگیاہے اوریہ کووڈ -19کا حل ڈھونڈنے والی صنعتوں اور دیگرایجنسیوں کے لئے مددگارثابت ہوسکتاہے ۔
ڈرگ ڈسکوری ہیکاتھن
سی ایس آئی آراورآل انڈیاکانسل برائے تکنیکی تعلیم کووڈ -19کے علاج کے لئے دواؤں کی دریافت کے مقصد سے ایک ہیکاتھن لانچ کیاہے ۔ حکومت ہند کے پرنسیپل سائنٹفک ایڈوائزراس ہیکاتھن کی مدد کررہے ہیں ۔ اس ہیکاتھن کے نتیجے میں سامنے آنے والے تصورات کو سی ایس آئی آرلیباریٹریوں ، اسٹارٹ اپس اوردیگر دلچسپی رکھنے والے اداروں کے ذریعہ آگے بڑھایاجائے گا۔ اس مسابقے میں ہندوستانی طلباء کے علاوہ دنیا بھرسے ریسرچ کرنے والے حصہ لے سکتے ہیں ۔
سی ایس آئی آرکے ذریعہ وضع کردہ عوامی نقل وحمل کے رہنما خطوط
سی ایس آئی آر-سینٹرل روڈ ریسرچ انسٹی ٹیوٹ  نے عوامی ذرائع نقل وحمل کے لئے رہنما خطوط وضع کئے ہیں، جن میں سماجی دوری کے قواعد اوردیگر حفاظتی اقدامات کو پیش نظررکھاگیاہے ۔ یہ رہنما خطوط مرکزی وزیربرائے سائنس وتکنالوجی اور صحت وخاندانی بہبودڈاکٹرہرش وردھن کے ذریعہ جاری کئے گئے ۔ انھوں نے کہاکہ کووڈ -19کے بعد سماج میں ایک نیاماحول سامنےآئے گا جس میں سائنٹفک طریقےسے لوگو ں کے معیارزندگی میں اورحفظان صحت کے معاملوں میں بہترتبدیلی آئے گی ۔
گٹھیاجیسے جوڑوں کے درد سے موثرطورپر لڑنے والاپروٹین دریافت
سی ایس آئی آر-سینٹرل ڈرگ ریسرچ انسٹی ٹیوٹ نے حال ہی میں خبردی ہے کہ ایک پروٹین کاایک خاص حصہ گٹھیاجیسے جوڑوں کے درد کے علاج میں بہت مدد گارہے ۔یہ سوزش کو گھٹانے کے ساتھ ساتھ جوڑوں کی ہڈیوں کوتباہ ہونے سے بھی بچاتاہے ۔ یہ پروٹین جسم کے مجموعی دفاعی نظام کو متاثرنہیں کرتا اورگٹھیا جیسے جوڑوں کے درد میں جوڑوں کو محفوظ رکھتاہے ۔یہ پروٹین ایک طفیلی کیڑے کے اندرموجود ہوتاہے جس کا نام فیسیولاہے۔ اس بناپراس پروٹین کو فیسیولاہیلمنتھ ڈیفنس مالیکیول -1کہاجاتاہے ۔ اوریہ ایک انسانی پروٹین ہی کی طرح ہے جواحتراقی تاثرات میں کمی لاتاہے ۔ سی ڈی آرآئی کے محققین اس مطالعہ کو گٹھیا نماجوڑوں کے درد کے علاج میں ایک اہم پیش رفت تصورکرتے ہیں اور اس پروٹین کے طبی استعمال کو فروغ دینے کے لئے ابھی مزید مطالعے کئے جائیں گے ۔
سی ایس آئی آرکی شراکت میں کووڈ -19پرآزمائشی تجربوں کا پورٹل لانچ کیاگیا
ڈاکٹرہرش وردھن وزیربرائے سائنس وٹکنالوجی صحت وخاندانی بہبود وارضیاتی سائنس نے ایک ویب سائٹ لانچ کی جو کووڈ -19سے متعلق آزمائشی تجربوں کے بارے میں معلومات فراہم کرتی ہے ۔ یہ تجربے سی ایس آئی آراورانڈسٹری اوردیگر سرکاری اداروں اوروزارتو ں کے درمیان شراکت داری میں کئے گئے ۔
اس ویب سائٹ سے دواؤں تشخیصی عمل اورتجربات کے موجودہ مرحلے سے متعلق معلومات حاصل ہوتی ہے ۔ویب سائٹ پتہ یہ ہے :
https://www.iiim.res.in/cured/ or http://db.iiim.res.in/ct/index.php.
وزیرموصوف نے سی ایس آئی آرکی کووڈ -19سے متعلق آزمائشی تجربات کے لئے اورتشخیصی آلات اور دواؤں کومارکیٹ میں لانچ کرنے کے لئے ستائش کی ۔ انھوں نے اصلاح شدہ دواؤں اورکووڈ -19سے متعلق دواؤں کومربوط بنانے اورانڈسٹری تک ان کی منتقلی کو بھی سراہا۔
سی ایس آئی آرکووڈ -19کے علاج کے سلسلے میں کچھ اینٹی وائرل اور تھیراپیزکا بھی تجربہ کررہاہے ۔ سی ایس آئی آرآیوش کی وزارت کے ساتھ مل کر آیوشی دواؤں کے تجربے بھی کررہاہے ۔5آزمائشی تجربوں میں حفاظت اور اثرانگیزی پربھی کام کیاجارہاہے ۔
پرواسی بھارتیہ اکیڈمک اینڈ سائنٹفک سمپرک  پورٹل کاافتتاح
وزیراعظم کی ہدایات کے تحت سائنسی اورصنعتی تحقیق کی کونسل نے ہندوستانی سماجی مسائل سے نمٹنے کے سلسلے میں گلوبل انڈین سائنس اورٹکنالوجی کمیونٹی کی خدمات حاصل کرنے کے لئے ایک ڈیٹابیس اور ورچول پلیٹ فارم قایم کیاہے ۔اس پورٹل کا نام ‘پربھاس ’ہے ، جس کا مطلب ہے روشنی کی کرن، اوریہ سرنامیہ ہے پرواسی بھارتیہ اکیڈمک اینڈسائنٹفک سمپرک کا ۔ تمام اہم سائنسی وزارتو ں/محکموں اور امورخارجہ کی وزارت حکومت ہند کی کوششوں سے پربھاس کو ترقی دی جارہی ہے ، جس کے مقاصد حسب ذیل ہیں ۔
پورٹل کا ویژن نیشنل ڈیجیٹل پلیٹ فارم کی حیثیت سے گلوبل انڈین سائنس اورٹکنالوجی کمیونٹی کے ساتھ مل کر ہندوستان میں ترقی اور ہندوستانی اختراع اور ماحولیاتی نظام کو قوم کی تعمیر کے لئے ترقی دینا ہے ۔
میونسپل ٹھوس کچرے کی پائیدارپروسیسنگ ‘کچرے سے دولت تک ’
سی ایس آئی آر-سی ایم ای آرآئی کے تیارکردہ میونسپل ٹھوس فضلہ پروسیسنگ فیسلٹی کے ذریعہ نہ صرف ٹھوس فضلہ کو ختم کیاہے بلکہ سوکھے پتوں اور سوکھی گھانس جیسی بیکارچیزوں سے بھی کچھ کام کی چیزیں بنالی ہیں ۔ ایم ایس ڈبلیو پروسیسنگ فیسلٹی یونین منسٹری آف انوارنمنٹ ، فوریسٹ اینڈ کلائمنٹ چینج کے وضع کردہ ٹھوس فضلہ منیجمنٹ ضوابط  2016کے تحت ٹھوس فضلات کے نمٹارے کا کام کرتی ہے ۔ اس نے تقسیمی تکنیک کے ذریعہ مشترک خاندانوں کے بار کو کم کیاہے ۔ اس کا تقسیمی مشینی نظام ٹھوس فضلے کو دھاتی فضلے میں تبدیل کردیتاہے ۔  بائیو ڈی گریڈایبل کچرانان بائیوڈی گریڈایبل  اورجامدفضلات کچرے کے بائیوڈی گریڈایبل عناصرکو بائیو گیس میں تبدیل کردیاجاتاہے جو کھاناپکانے میں استعمال ہوتی ہے اور بجلی کی پیداوارکے لئے گیس انجن میں بھی استعمال ہوتی ہے ۔ بائیوگیس پلانٹ سے نکلنے والے کچرے کوجراثیمی کھاد میں منتقل کردیاجاتاہے جو کھاد والی کاشت کاری میں کام آتی ہے ۔
ماحول دوست ، کارگزاراورڈ ی ایم ای کی حرارت پرمبنی ‘‘ادیتی اورجاسانچ ’’یونٹ لانچ کی گئی
مرکزی وزیربرائے سائنس اورٹکنالوجی اورارضیاتی سائنس ڈاکٹرہرش وردھن نے ڈی ایم ای کی حرارت سے چلنے والی ادیتی اورجاسانچ ، اورڈی ایم ای ایل پی جی مخلوط ایندھن والے سلینڈروں کو ویڈیو کانفرنسنگ کے ذریعہ لانچ کیا اورانھیں عام لوگوں کے استعمال کے لئے آزمائشی تجربوں کے مقصد سے سی ایس آئی ار-این سی ایل نیشنل کیمیکل لیبارٹری کے سپرد کیا۔
ڈی ایم ای انتہائی شفاف ایندھن سی ایس آئی آر-این سی ایل نے ملک کاپہلا ڈی ایم ای تجرباتی پلانٹ تیارکیاہے جس کی صلاحیت 20سے 24کلوگرام یومیہ ہے ۔ ایل پی جی کا روایتی برنر ڈی ایم ای احتراق موزوں نہیں ہے کیونکہ ڈی ایم ای کی کثافت ایل پی جی سے مختلف ہے ۔ اس سے نمٹنے کے لئے سی ایس آئی آر-این سی ایل کے‘‘ادیتی اورجاسانچ ’’پورٹل نے ایک نیا برنرتیارکیاہے جو این سی ایل کے ذریعہ ڈی ایم ای ، ، ڈی ایم ای ۔ایل پی جی کے مکسچرسے بنایاگیاہے ۔
نئے ڈیزائن والا اسٹو ایل پی جی مخلوط 30فیصد ڈی ایم ای یا 100فیصد ڈی ایم ای کے ساتھ جلتاہے ۔ ایل پی جی سے مخلوط 20فیصدڈی ایم ای کے جلنے سے کافی ایندھن کی سالانہ بچت ہوسکتی ہے ۔میتھنول پروسیس سے حاصل شدہ سی ایس آئی آر-این سی ایل کی تیارکردہ ڈی ایم ای یومیہ 20سے 24کلوگرام ایندھن فراہم کرتی ہے ۔ سی ایس آئی آر-ایف ٹی سی پروجیکٹ کے تحت یہ مقدار یومیہ 0.5ٹن تک جاسکتی ہے ۔ادیتی اروجاسانچ کے تحت سی ایس آئی آر-این سی ایل کمترین گیس کے اخراج کے لئے صنعتی برنر اورآٹوموبائیل وغیرہ کے لئے ڈی ایم ای /ڈی ایم ای مخلوط ایندھن لانچ کرنے جارہی ہے ۔
سی ایس آئی آرکے یوم تاسیس کا جشن
سی ایس آئی آرنے 26ستمبر ، 2020کو اپنایوم تاسیس منایا۔جس کی صدارت ڈاکٹرہرش وردھن مرکزی وزیربرائےسائنس وٹکنالوجی ، ارضیاتی سائنس ، صحت وخاندانی بہبوداور محترم نائب صدر نے کی ۔ جب کہ ڈاکٹرشیکھرسی مانڈے ، ڈی جی ،سی ایس آئی آراینڈ سکریٹری ، ڈی ایس آئی آر  اور مسٹراے کے چکربورتی ، ہیڈ، ایچ اڑڈی جی ، بھی اس موقع موجودتھے ۔ سی ایس آئی آرکی تمام لیباریٹریوں اور دوسرے لوگوں نے سوشل میڈیاپلیٹ فارم کے ذریعہ اس تقریب میں شرکت کی ۔
اس موقع پر ایک اہم دواساز کمپنی ، آورالیباریٹری نے اعلان کیا کہ وہ سی ایس آئی آرمیں تین تحقیقی مراکز قائم کرے گی جس کا مقصد ترجمے سے متعلق تحقیق کی فیلڈمیں مثالی کاموں کی مددکرناہوگا۔ ان مرکزوں سے منتخب سائنسدانوں کو ان کی کوششوں کے اعتراف کے سلسلے میں تین سالہ فیلوشپ سے نوازاجائے گا۔ ڈاکٹرایس چندرشیکھر، ڈائرکٹرسی ایس آئی آر-انڈین انسٹی ٹیوٹ آف کیمیکل تکنالوجی اور ڈاکٹرامول اے کلکرنی ، سینئرپرنسپل سائنٹسٹ ، سی ایس آئی آر،-نیشنل کیمیکل لیباریٹری کو23-2020کے عرصے کے لئے یہ فیلوشپ دی گئ تھی ۔
ہندوستان ایروناٹکس لمیٹڈ نے ہماچل پردیش میں ایک عارضی اسپتال اور لداخ میں ایک کروڑروپے سے زیادہ کی لاگت سے ایک کووڈجانچ سینٹرقائم کرنے کے لئے مالی مدد دینے پررضامندی ظاہرکی ہے ۔
پروقارسی ایس آئی آرڈائمنڈ جوبلی ٹکنالوجی ایوارڈبرائے سال 2019ٹاٹاکیمیکلز لمیٹڈ ، پونے کو ٹکنالوجی کے سلسلے میں ترقیاتی اقدمات کے اعتراف کے طورپردیاگیا۔
کووڈ -19کے متعلق جدیدتھیراپی متبادلوں کے نشاندہی کے لئے سی ایس آئی آراور مائلن نے شراکت داری کا اعلان کیا
سی ایس آئی آراورمائلن لبیاریٹریز نے کووڈ-19کے دوران مریضوں کی ضروریات پوراکرنے کے لئے شراکت داری کی ہے ۔ سی ایس آئی آرکی شاخ انڈین انسٹی ٹیوٹ اآف کیمیکل ٹکنالوجی اورمائلن کووڈ کے مریضوں کے لئے موثرتھیراپیز کا پتہ لگائیں گے ۔ اس اتحاد کے تحت کووڈ 19وباسے نمٹنے کے لئے آزمائشی تجربے کئے جائیں گے ، جس میں سب سے پہلاٹرائل فیس 3اسٹڈی ہے ۔ جو کووڈسے متاثرجوان مریضوں پرکی جائے گی جن میں ہلکے سے معتدل پیمانے پرپیچیدگی کے خطرے کاامکان پایاجائے گا۔
ہائی فلوریٹ فلورائڈاینڈآئرن ریموول کے ذریعہ کمیونٹی سطح پر پانی کی سفائی کے نظام سے متعلق ٹکنالوجی کی منتقلی
سی ایس آئی آر-سی ایم ای آرآئی نے اپنی ہائی فلوریٹ فلورائڈ اینڈ آئرن ریموول ٹکنالوجی ، میسرز کیپری کنس اکوا پرائیویٹ لمیٹڈ ہاوڑہ ، کو جو درگاپورمغربی بنگال میں قائم ہے ، منتقل کردی ۔ اس پانی کی صفائی کے نظام میں بہاوکی رفتار فی گھنٹہ 10000لیٹرہے اوراس میں عام طورپر دستیاب خام میٹریل جیسے ریت ، بجری اورجاذب مادوں کااستعمال کیاجاتاہے ۔ اس نظام کے تحت پانی کو اس کی جائز حدود میں رہ کر صاف کیاجاتاہے ۔ اس تکنالوجی کے ذریعہ پانی فلٹرکرنے کی آلات کو ایک لمبے عرصے تک فعال رکھاجا سکتاہے ۔
سی ایس آئی ایس –ایس ای آرسی چنئی نے برقی تاروں کے لئے دیسی ہنگامی بازیابی نظام تیارکیا
سی ایس آئی آر-ایس ای آرسی ایک دیسی تکنالوجی ایمرجنسی ریٹریول سسٹم  تیارکی ہے جو ٹرانسمیشن ٹاوروں کے بندہوجانے کی صورت میں تیزرفتاربازیابی میں مددگارثابت ہوگی ۔ سی ایس آئی آر-ایس ای آرسی نے اس کی لائسنسنگ کے لئے ایک معاہدہ میسرز ادویت انفراٹیک احمدآباد کے ساتھ کیاہے ۔ فی الحال ای آرایس سسٹم ملک میں درآمدکیاجاتاہے ۔ اس کے بنانے والے دنیا میں بہت کم ہیں اوراس کی قیمت بہت زیادہ ہوتی ہے ۔ اس اقدام سے اب یہ سسٹم ملک ہی تیارہونے لگے گا اور جس کی قیمت درآمدشدہ سسٹم کی قیمت کا 40فیصد ہوگی ۔ اس کی ہندوستانی ، سارک اورافریقی ممالک میں کافی مانگ ہے اور اس ٹکنالوجی کی تیاری آرتم نربھربھارت کی طرف ایک بڑاقدم ہے ۔
اس معاہدے پر پروفیسرسنتوش کپوریا، ڈائرکٹرسی ایس آئی آر-ایس ای آرسی چنئی اورشری ایس کے رے مہاپاترا چیف انجینئر ، سینٹرل الیکٹریسٹی اتھارٹی نئی دہلی نے دستخط کئے ۔
این سی ایل پونے میں فائی ٹورڈ ٹکنالوجی والے سیویج ٹریٹمنٹ پلانٹ  کی تعمیر
مرکزی وزیربرائے سائنس وٹکنالوجی ، ارضیاتی سائنس اورصحت اورخاندانی بہبود ڈاکٹرہرش وردھن نے سی ایس آئی آرنیشنل کیمیکل لیباریٹری ، پونے میں ماحولیات دوست فائٹورڈٹکنالوجی سیویج ٹریٹمنٹ پلانٹ  کا افتتاح کیا۔ وزیرموصوف نے اس موقع پرکہاکہ سیویج کے پانی کاٹریٹمنٹ آنے والے برسوں میں پانی کی قلت سے نمٹنے کے لئے ضروری ہے ۔ انھوں نے سی ایس آئی آرکے سائنسدانوں سے کہاکہ وہ اپنی تکنالوجی میں اضافہ کریں اورپورے ملک میں اپنے کیمپسیز میں ان کو نصب کریں ۔ اس ٹکنالوجی کی ستائش کرتے ہوئے وزیرموصوف نے کہاکہ اس قدرتی طریقے سے ٹریٹ کیاہواپانی بہت سے کاموں میں یہاں تک پینے میں بھی استعمال کیاجاسکے گا۔ سیویج ٹریٹمنٹ کے اس نظام میں اس مخصوص پودوں کا بھی استعمال کیاجاتاہے جو خراب پانی میں سے غذائی اجزاکو اپنے اندرجذب کرلیتے ہیں ۔سیویج کے ٹریٹمنٹ کے لئے فائٹورڈ ٹکنالوجی کا استعما ل کر کے اس عمل سے گذرے ہوئے پانی کو باغبانی جیسے مقاصد کے لئے دوبارہ استعمال کیاجاسکتاہے ۔
انڈین انٹرنیشنل سائنس فیسٹول -2020میں پانچ گنیز ریکارڈ قائم کئے۔ 1.3لاکھ سے زیادہ لوگوں کی شرکت
ہندوستانی بین الاقوامی میلے کا چھٹادور22سے 25دسمبر ، 2020تک آن لائن منعقد کیاگیا۔اس کی 40تقاریب میں 1.3لاکھ سے زیادہ لوگ شریک ہوئے اوراس میں سب سے بڑے ڈیجیٹل سائنسی تقریب کا گنیزورلڈ ریکارڈ بھی قائم کیا۔ اس سال اس میلے کاموضوع ‘‘سائنس برائے خود انحصارہندوستان اور عالمی بہبود ’’تھا۔ قابل احترام وزیراعظم جناب نریندرمودی نے اس میلےکا افتتاح کیا۔محترم وزیراعظم نے کہاکہ ہندوستان سائنس ، تکنالوجی اور اختراع کی وراثت سے مالامال ہے ۔ ہمارے سائنسدانوں نے زبردست تحقیقات کی ہے اور ہماری ٹیکنیکل صنعت عالمی مسائل کے حل میں پیش پیش رہتی ہے ۔ لیکن ہندوستان کو ابھی بہت کچھ کرنا ہے ۔ ہم اپنے ماضی کو فخرسے دیکھتے ہیں لیکن ہمیں اس سے بھی بہترمستقبل درکارہے ۔ اس عظیم تقریب کے آخری اجلاس کو محترم نائب صدرہند جناب وینکیانائیڈونے رونق بخشی ۔ آئی آئی ایس ایف -2020محکمہ سائنس وٹکنالوجی وزارت ارضیاتی سائنس ، حیاتیاتی ٹکنالوجی کامحکمہ ، صحت اورخاندانی بہبود کی وزارت کی طرف سے وجنانابھارتی کے تعاون سے منعقد کیاگیا۔
شمال مغربی ہندوستان کے بنجرعلاقوں میں ہائی ریزلیوشن اکیوفرمیپنگ اینڈ منیجمنٹ سے متعلق مفاہمت نامے پرسی جی ڈبلیو بی اورسی ایس آئی آر-این جی آرآئی نے دستخط کئے
سینٹرل گراؤنڈواٹربورڈ،جل شکتی کی وزارت اورسی ایس آئی آر-این جی آرآئی ، حیدرآباد نے ایک مفاہمت نامے  پردستخط کئے ۔ جس کے تحت راجستھان گجرات اورہریانہ کے مختلف حصوں میں اکیوفرمیپنگ پروگرام کے تحت جیوفزیکل سروے اوردیگرسائنسی مطالعات کو بروئے کارلایاجائے گا۔ اس مفاہمت نامے پرنئی دہلی میں چیئرمین سی جی ڈبلیو بی اور ڈائرکٹر، سی ایس آئی ار-این جی آرآئی نے مرکزی وزیربرائے جل شکتی جناب گجیندرسنگھ شیخاوت اورمرکزی وزیربرائے سائنس وتکنالوجی ، صحت وخاندانی بہبود اورارضیاتی سائنس ڈاکٹرہرش وردھن کی موجودگی میں دستخط کئے۔اس منصوبےکے پہلے مرحلے میں تقریباایک لاکھ مربع کلومیٹرکااحاطہ کیاجائے گا۔ جس میں تقریبا 65500کلومیٹرمغربی راجستھان کا بنجرعلاقہ شامل ہیں ۔ 32000مربع کلومیٹرگجرات کے بنجرعلاقے  شامل ہیں اور تقریبا 2500مربع کلو میٹرہریانہ کا علاقہ اس پروگرام پر کل 54کروڑکی لاگت آئے گی ۔
کوروناوائرس نمونوں کی تشخیصی جانچ
سی ایس آئی آرکی نگرانی میں کوروناوائرس کے دوران آرٹی –پی سی آرکے تحت انسانی نمونوں کی جانچ کا کام کیاگیاہے ۔ اس کام میں سی ایس آئی آرکی بہت سی لیباریٹریاں مصروف ہیں اورملک بھرمیں ان کی تعداد 13ہے ۔دسمبر کے وسط تک 7.0لاکھ نمونوں کی جانچ کی جاچکی ہے ۔ جس میں سی ایس آئی آر-آئی آئی ٹی آراورسی ایس آئی آر-سی ڈی آرآئی نے بالترتیب 1.5لاکھ سے زیادہ اور1.0لاکھ سے زیادہ ٹیسٹ کئے ۔ سی ایس آئی آرکی لیباریٹریوں نے انسانی وسائل کی تربیت کا کام بھی کیاہے اوراس کے ذریعہ بہت سے اسپتالوں اور تحقیقی اداروں کی مدد بھی کی ہے ۔ سی ایس آئی آر-سی سی ایم بی وہ واحد غیرآئی سی ایم آرلیکن آئی سی ایم آرسے منظورشدہ توثیقی مرکز ہے جس کو کووڈ -19کے حوالے سے ٹیسٹ منعقد کرنے اورمختلف طرح کے کٹس استعمال کرنے کی اجازت حاصل ہے ۔
ایس اے آرایس –سی اووی -2کے لئے سالماتی نگرانی
سی ایس آئی آرلیباریٹریوں نے ایس اے آرایس-سی اووی-2کی سکونسنگ کا کام شروع کیاہے ، جس کا مقصد ہندوستان میں کووڈکی لہروں کی قسم کا پتہ لگانا ہے اوراس بات کابھی کہ کیاہندوستان میں اس وباکے پھیلنے کے دوران اس وائرس میں جینیاتی تبدیلیاں واقع ہوئی ہیں ۔ سی ایس آئی آرکی کچھ لیباریٹریوں میں ایس اے آرایس –سی اووی -02کے جینوم نمونوں کی سیکوؤنسنگ کی گئی ہے جو ہندوستانی قرنطینیوں سے حاصل کئے گئے تھے اور 2000سے زیادہ کی سیکوؤنسنگ کے بعد ان کا تجزیہ بھی کیاجاچکاہے ، جس سے ہندوستان میں جاری اس لہر کی تہہ تک جانے کا موقع ملتاہے ۔
ایس اے آرایس –سی اووی -2کی سیرولوجیکل نگرانی
سی ایس آئی آرکی کچھ لیباریٹریاں سی ایس آئی آر-آئی جی آئی بی کی زیرقیادت سی ایس آئی آرفینوم انڈیاپروجیکٹ میں حصہ لے رہی ہیں ، جواپنے ملازمین کے معالجے کے نتائج کا طویل المدت مشاہدہ اورمطالعہ کررہی ہیں ، جس کا مقصدہندوستانی عوام کے لئے بہترین علاج کے سلسلے میں خطرے کا پتہ لگانے والے آلات تیارکرنے کے سلسلے میں ایک اہم رول اداکرناہے ۔اس سلسلے میں سی ایس آئی آر-آئی جی آئی بی ، کے ذریعہ چلائی جارہی سی ایس آئی آرلیباریٹریز میں کووڈ 19سیرولوجیکل ٹسٹ کئے گئے ہیں ، جس میں 10000سے زیادہ نمونوں کی جانچ کی جاچکی ہے اور فعال معاملات کے سامنے آنے کے تین مہینے بعد دوبارہ جانچ کا کام جاری ہے ۔
بھارتیہ نردیشک دروّیہ  کااجرا
بی پی سی ایل کوالٹی ایشورنس  محکمہ اورمیسرز آشوی ٹکنالوجی ایل ایل پی نے ‘‘بھارتیہ نردیشک درویہ ’’ کی تیاری اورمارکیٹنگ کے لئے سی ایس آئی آرنیشنل فزیکل لیباریٹری کے ساتھ اتحاد کیاہے، جس کا مقصد ہندوستان کے محترم وزیراعظم کے آتم نربھربھارت کے تحت لیباریٹریوں کے آلات کے بالکل درست نتائج کو یقینی بناناہے ۔ بی این ڈیز 18اگست ، 2020کو سی ایس آئی آر-این پی ایل ، نئی دہلی میں جاری کئے گئے ۔پیٹرولیم اورپیٹروکیمیکل لیباریٹریاں سی آرایم  کا استعمال سازوسامان کا معیارجانچنے کے لئے کریں گی ۔ ہندوستان میں پیٹرولیم کے ایندھن کی جانچ میں مدد کرنے والی 200لیباریٹریوں کو ملک میں تیارشدہ سستے بی این ڈی کے استعمال کا فائدہ ملے گا ۔ اس کے ذریعہ کم از کم 50فیصد لاگت میں کمی آئے گی اورغیرملکی زرمبادلہ کی بچت بھی ہوگی ۔ ہمسایہ جنوبی ایشیائی ممالک کو بی این ڈیز کی برآمدکے امکانات پربھی غورکیاجارہاہے ۔
سی ایس آئی آراورایف ایس ایس اے آئی کے درمیان خوراک اورتغذیہ سے متعلق باہمی تحقیقات اورمعلومات کو لوگوں تک پہنچانے کے لئے ایک مفاہمت نامہ پردستخط
ڈاکٹرہرش وردھن مرکزی وزیربرائے صحت وخاندانی بہبود کی صدارت اور جناب اشونی کے چوبے ، وزیرمملکت برائے صحت وخاندانی بہبود کی موجودگی میں 7اگست ، 2020کو فوڈ سیفٹی اینڈ اسٹینڈرڈ ز اتھارٹی آف انڈیا ماتحت وزارت برائے صحت وخاندانی بہبود اور کونسل آف سائنٹفک اینڈ انڈسٹریل ریسرچ کے درمیان مفاہمت نامے پردستخط کئے گئے ۔ اس مفاہمت نامے کا مقصد خوراک اورتغذیہ کے میدان میں باہمی تحقیق اورمعلومات کی تقسیم کو فروغ دینا ہے ۔
اس اختراعی اقدام کے لئےایف ایس ایس اے آئی اور سی ایس آئی آرکو مبارکباد دیتے ہوئے ڈاکٹرہرش وردھن نے کہاکہ اس مفاہمت نامے سے خوراک کے تحفظ اورتغذیہ کے میدان میں ریسرچ سے متعلق پروگراموں کی تیاری کی تکنالوجی کی نشاندہی ہوگی ۔ساتھ ہی سی ایس آئی آرکے پاس دستیاب اختراعی تکنالوجیز کااعتراف بھی کیاجائے گا،جن کو ہندوستانی تجارت اور تعمیلی ضابطہ بندی کے لئے نصب کیاجائے گا۔ اس کے تحت خوراک کی کھپت اوربائیولوجیکل خطرات کا واقع ہونااورپھیلنا خوراک کوآلودہ کرنے والے عناصرابھرتے ہوئے خطرات کی نشاندہی اور ان کو کم کرنے کی حکمت عملی اور تیزرفتار چوکسی نظام کے تعارف کرانے سے متعلق تفصیلات کو یکجاکیاجائے گا۔
کووڈ -19کی ڈرائی –سویب –ڈائرکٹ –آرٹی پی سی آرتشخیصی عمل
ایس اے آرایس –سی اووی -2کی نشاندہی میں اضافے کی غرض سےسی ایس آئی آرکے تحت لیباریٹری سی سی ایم بی ، حیدرآباد کے ذریعہ تیارکردہ ڈرائی –سویب –ڈائرکٹ –آرٹی پی سی آرکے سادہ اورتیز رفتارسسٹم کو آئی سی ایم آرکے ذریعہ منظوری دے دی گئی ہے ۔ یہ سسٹم موجودہ گولڈ اسٹینڈرڈ آرٹی –پی سی آرمیتھڈ کی بھی ایک قسم ہے ، جو جانچ کے عمل کو دوتین گنا بڑھادیتاہے اورتشخیصی عمل کوسادہ تیز تراورکفایتی بھی بناتاہے ۔
اسپائس ہیلتھ نے کووڈ -19کی تیزرفتارجانچ کے لئے سی ایس آئی آر-سی سی ایم بی کے ساتھ ایک مفاہمت نامے پردستخط کئے ہیں ۔ اس نئے سسٹم کی مشترکہ تیاری اور تجارت کے لئے اپولو اسپتال سی ایس آئی آر-سی سی ایم بی کے ساتھ تعاون کررہاہے ۔
کووڈ -19کےلئے سی آرآئی ایس پی آر/کیس پرمبنی پیپرڈائگنوسٹک فیلوڈاٹسٹ
سی آرآئی ایس پی آر/کیس پرمبنی پیپرڈائگنوسٹک ٹسٹ سی ایس آئی آرنے شروع کیاہے ۔سی ایس آئی آر-آئی جی آئی وی نے ڈی این اے یا آراین اے میں کچھ اجزاکی نشاندہی کے مقصد سے فیلوڈا طریقہ کاراختراع کیاہے ۔ سی ایس آئی آرنے اس ٹکنالوجی کے بارے میں اختیارات ٹاٹاسنس کو دے دیئے ہیں ۔اس کٹ کوڈی سی جی آئی نے منظوری دی ہے اورٹاٹا نے اس کوٹاٹاایم ڈی چیک کے نام لانچ کیاہے ۔
فیوی پیراویرکے لئے کم لاگت والاطریقہ کار
سی ایس آئی آر-آئی آئی سی ٹی نے کووڈ -19کے مریضوں کے علان کے لئے فیری پیراویر کا کم لاگت والا طریقہ دریافت کیاہے ۔ سی ایس آئی آر-آئی آئی سی ٹی نے یہ طریقہ کارمقامی طورپر دستیاب کیمیکلز کا استعمال کرتے ہوئے فعال دواسازی سے متعلق عنصر کو باہم مربوط کرتے ہوئے ایجاد کیااوراس کی تکنالوجی سپلاکو منتقل کردی ۔ سپلا نے اسے بازارمیں سپلینزاکے نام سے پیش کیاہے ۔
کووڈ -19کے علاج کے لئے سیسپی ویک  کے آزمائشی تجربے
سی ایس آئی آر اورکیڈیلافارماسیوٹیکلز کووڈ-19کے مریضوں کے علاج کے لئے موجودہ گرام منفی ، سیپسز  کی دوا،کی اثرانگیزی کو جانچنے کے لئے اس کے آزمائشی تجربات کررہی ہیں ، جس کا نام سیسپی ویک ہے ۔اس دوا میں حرارت زدہ فُطری جرثومہ  شامل ہے ،اس دوا کو ڈاکٹروں کے ذریعہ تیارکیاگیاہے اورایک شدید انفیکشن گرام منفی سیپسیز کے علاج کے لئے اس کو منظوری دی گئی ہے ۔ اس دوا کو کیڈیلا فارما سیوٹیکلز لمیٹڈ سے سیسپی ویک آرکے نام سے حاصل کیاجاسکتاہے ۔کووڈ -19کے مریضوں پرتجربات کے دوسرے مرحلے کے بعد تیسرےمرحلے کے تجربات جاری ہیں ۔
کووڈ -19کے لئے آیورویدپرمبنی دواؤں کے آزمائشی تجربے
کووڈ -19کے ہلکے سے درمیانی درجے تک مریضوں میں کے علاج کے سلسلے میں سی ایس آئی آراورآیوش کی وزارت نے اتحاد کیاہے جس کا مقصد آیوش کی روایتی دواؤں ان کی حفاظت اور ان کی اثرانگیزی کی سائنٹفک شہادتوں کے ساتھ توثیق کرنا ہے ۔ اس طرح کے 5تجربات اب بھی جاری ہیں ۔
سوستھ وایو:بائی –لیول پازیٹو ایئروے پریشر سسٹم پورٹیبل وینٹی لیٹرکی تیاری
سی ایس آئی آر-این اے ایل نے ایک کم قیمت والا دیسی دوسطحی مثبت ایئروے پریشروینٹی لیٹرتیارکیاہے ، جس کا نام سوستھ وائیوہے ۔ یہ 36دن میں تیارکیاگیاہے اوراسپتالوں اورڈسپنسریوں وغیرہ میں استعمال کیاجاسکتاہے ۔اس نے حفاظتی کارکردگی وغیرہ جیسے ٹسٹ کامیابی سے کلیئرکئے ہیں ۔ بہت سے اسپتالوں میں بھی اس کے تجربے کئے گئے ہیں اورسی ایس آئی آر-این اے ایل دہلی حکومت کو 1200وینٹی لیٹرفراہم کررہے ہیں ۔
الیکٹرواسٹیٹ پرمبنی ڈس انفیکشن یونٹ کی ڈیزائننگ اورتیاری
سی ایس آئی آر-سی ایس آئی او نے 360ڈگری علاقے اوریکساں کوریج کے لئے ایک چھوٹے سائز کی الیکٹروسٹیٹک یونٹ تیارکی ہے ۔اس کی تکنالوجی بی ایچ ای ایل ، رائٹ واٹر، میسرز جھوسنا کارپوریشن اورمیسرز دشمیش انڈسٹریز کو منتقل کردی گئی ہے ۔ایسی 200یونٹیں تیارکی جاچکی ہیں ۔یونٹ اینسیس پرے کو اعلیٰ کووڈ -19اختراع ایوارڈ کے لئے منتخب کیاگیاہے ۔
کووڈ -19کے سیمپل یکجاکرنے کے لئے نیسل فیرنجیل  سویب کی تیاری
سی ایس آئی آر-این سی ایل نے کووڈ -19سے متعلق نمونے حاصل کرنے کے لئے این پی سویب تیارکئے ہیں جو سائز میں چھوٹے اورناک ، حلق اوردیگراعضائے جسمانی کے نمونے حاصل کرسکتے ہیں ۔آئی سی ایم آرسے منظورشدہ اس ٹکنالوجی کی لائسنس میسرز چیمبونڈپالیمرس اینڈمیٹریلز پرائیویٹ لمیٹڈ  کو دیاگیاہے ۔سی پی ایم ایل نے اس کو تیارکرکے ‘‘کیمیلان سویبس ’’ کے نام سے اس کی مارکیٹنگ بھی شروع کردی ہے اورکمپنی نے ایک لاکھ سویبس روزانہ تیارکرنے کے لئے کارخانہ قائم کردیاہے ۔
پی پی ای کورآلزکی تیاری
سی ایس آئی آر-این اے ایل نے میسرز ایم اے ایف کلاتھنگ پرائیویٹ لمیٹڈ کے ساتھ مل کر ایک پورے جسم کو ڈھکنے والا پی پی ای تیارکیاہے۔ جس میں دیسی ہیٹ سیلنگ ٹیپ اورپالی پروپی لین میٹریل کا استعمال کیاگیاہے ۔یہ لباس کووڈ -19سے متاثرتحدیدی علاقوں میں صف اول میں کام کرنے والے ہیلتھ ورکرس کے لئے تیارکئے گئےہیں ۔ان لباسوں کے تمام ضروری ٹسٹ بھی کامیابی سے ہوچکے ہیں ، جن میں کووڈ -19کے لئے بلڈپینیٹریشن ٹسٹ بھی شامل ہے ۔
آروگیہ پتھ –ہیلتھ کیئرسپلائی چین منیجمنٹ سسٹم کی تیاری
آروگیہ پتھ کووڈ -19 اورآئندہ کسی بھی وباسے نمٹنے کے لئے نیشنل ہیلتھ کیئر سپلائی چین منیجمنٹ سسٹم کے نام سے تیارکیاگیاہے ۔
https://www.aarogyapath.in, سی ایس آئی آرکانیشنل ہیلتھ کیئرسپلائی چین پورٹل ہے ، جسے اسے عین موقع پرحفظان صحت سے متعلق ضروری سامان کی سپلائی کے لئے تیارکیاگیاہے ۔
کسانوں کو سپلائی زنجیرسے جوڑنے کے لئے کسان سبھا ایپ
سی ایس آئی آر-سی آرآرآئی نے کسانوں کو سپلائی زنجیرسے جوڑنے اورسامان کے نقل وحمل نظام کے لئے کسان سبھا ایپ تیارکیاہے ۔یہ پورٹل کسانوں ، ٹرانسپورٹروں اورزراعتی صنعت سے جڑے ہوئے دیگرلوگوں کے لئے مدد گارثابت ہوگا۔ اس کا استعمال بڑے پیمانے پرکیاجارہاہے اور اب
تک 60000سے زیادہ لوگ اس کو ڈاؤن لوڈکرچکے ہیں ۔
کینسرمخالف دواکے آزمائشی تجربات کو ڈی جی سی آئی کی منظوری
معدے کے کینسرمیں مبتلاافراد کے علاج کے مقصد سے ڈی جی سی آئی نے پہلے اوردوسرے مرحلے کے آزمائشی تجربات کے لئے آئی آئی آئی ایم -290 کے استعمال کو منظوری دے دی ہے ۔
ہندوستان میں نانو پرمبنی زرعی پیداوار اورغذائی مصنوعات کے تعین قدرکے لئے رہنما خطوط وضع کئے گئے
سی ایس آئی آر-آئی آئی ٹی آرنے ہندوستان میں نانوپرمبنی زرعی پیداواراورغذائی مصنوعات کے تعین قدرکے لئے رہنماخطوط کی تیارمیں تعاون دیاہے۔جن کااجرامرکزی وزیربرائے سائنس وٹکنالوجی ، ارضیاتی سائنس ، حکومت ہند ڈاکٹرہرش وردھن نے 7جولائی ،2020کو کیا۔ سی ایس آئی آر-آئی آئی ٹی آرنے نانوپرمبنی سمیات اورغذائی تحفظ کے شعبے میں بھی زبردست تعاون دیاہے ۔
سی ایس آئی آراور کے پی آئی ٹی لمیٹڈ نے فیول سیل ٹکنالوجی  اسٹیک سے آراستہ کارکاتجربہ کیا
سی ایس آئی آراورکے پی آئی ٹی ٹکنالوجیزلمیٹڈ نے ہائیڈروجن فیول سیل والی ملک کی اولین کارکی ڈرائیونگ کا ، جو اندرون ملک تیارکردہ فیول سیل اسٹیک تکنیک سے چلتی ہے ، سی ایس آئی آر۔نیشنل کیمیکل لیباریٹری ، پونے میں تجربہ کیا۔اس ایچ ایف سی تکنالوجی میں آکسیجن اورہائیڈروجن کے باہمی تعامل  کااستعمال کرکے برقی توانائی پیداکی جاتی ہے اورقدرتی ایندھن کے استعمال کو ختم کیاجاتاہے ۔ مزید یہ کہ اس کے استعمال سے پانی کا اخراج ہوتاہے جس سے ضرررساں گرین ہاؤس گیسوں وغیرہ کے اخراج میں کمی آتی ہے ۔ یہ ایک کم درجہ حرارت والا پروٹون ایکسچینج میمبرین  کی قسم کا فیول سیل ہے اوریہ 70-65ڈگری سینٹی گریڈ پرکام کرتاہے جو گاڑیوں کے لئے مناسب ترین ہے ۔ سی ایس آئی آراورکے پی آئی ٹی نے ایک 10کے ڈبلیو ای  آٹوموٹیوگریڈ ایل ٹی ۔ پی ای ایم ایف سی  تیارکیاہے جو سی ایس آئی آرکی مہارت پرمبنی ہے ۔
حیاتی شماریات پرمبنی محفوظ ایکسپلوڈرتیار
آج کل بازارمیں جوایکسپلوڈردستیاب ہیں ان کا غلط ہاتھوں میں پڑجاناخطرناہوسکتاہے ۔ اس سے بچنے کے لئے ایک بائیومیٹرک ایکسپلوڈرتیارکیاگیاہے ، جس کا استعمال صرف وہ لوگ کرسکیں گے جن کا بائیو میٹریکل طریقے سے ایک مخصوص مشین میں اندراج کیاجاچکاہوگا۔ ایک فنگرپرنٹ اسیکینر ، جس میں مائیکروکنٹرولرلگاہوتاہے ، عملے کے افراد کی انگلیوں کے نشانات کے ذریعہ ان کا اندراج کرتاہے ۔ اس کے بعد کوئی دوسرا شخص ان آلات کا استعمال نہیں کرسکتا۔ یہ ایکسپلوڈرکان کنی میں کام آتاہے ۔ اس کی تکنالوجی میسرز پرانے انٹرپرائززحیدرآباد کو منتقل کردی گئی ہے ۔
بائیوگیس اورحیاتی کھاد کی تیاری کے لئے اینئیروبک گیس لفٹ ری ایکٹر
نامیاتی ٹھوس فضلات جیسے پرندوں کی بیٹ ، غذائی کچرا ، مویشیوں سے حاصل ہونے والی کھاد ، میونسپل ٹھوس کچرے کے نامیاتی اجزا، سیویج کی گاد وغیرہ سے بائیوگیس اورحیاتی کھاد کی تیاری کے لئے سی ایس آئی آر-آئی آئی سی ٹی نے ایک اعلیٰ درجے کی بائیو میتھنیشن تکنالوجی متعارف کی ہے ، جس کا نام اینئیروبک گیس لفٹ ری ایکٹر ہے ۔ اس تکنالوجی سے حرارت اوربجلی کے مشترک استعمال کے لئے بائیو گیس تیارکی جاتی ہے ۔ یہ تکنالوجی ایم /ایس آہوجوجہ انجینئرنگ سروسیز پرائیویٹ لمیٹڈ ، حیدرآباد اور ایم /ایس نرمالیابائیوانجینئرنگ سولیوشنزپرائیویٹ لمیٹڈ کو منتقل کردی گئی ہے ۔
دنیاکا سب سے بڑا شمسی درخت
سی ایس آئی آر-سی ایم ای آرآئی نے دنیا کا سب سے بڑا شمسی درخت تیارکیاہے ۔ جسے سی ایس آئی آر-سی ایم ای آرآئی ، ریزیڈینشیل کالونی ، درگاپورنصب کیاگیاہے۔ اس کی مقررہ صلاحیت 11.5کے ڈبلیو پی سے زائد ہے اور یہ سالانہ 12000سے 14000یونٹ تک بجلی پیداکرنے کی صلاحیت رکھتاہے ۔یہ اختراع ایک توانائی سے مالامال اورکاربن سے پاک بھارت کی سمت میں ایک بہت بڑی پیش رفت ہے ۔ اس درخت میں 330واٹ کی صلاحیت والے 35سولر پینل ہیں ، جو دھات کی بنی شاخوں کے ذریعہ ایک دوسرے سے جڑے ہوئے ہیں ۔ یہ درخت ہرسال 10، 12ٹن کاربن ڈائی آکسائیڈ کوفضامیں شامل ہونے سے روک دیتاہے ۔ یہ درخت کھیت کھلیان میں پمپوں ، ای ٹریکٹروں وغیرہ کے لئے ڈیزل کا متبادل فراہم کرسکتاہے ۔اس کی اضافی بجلی کو گرڈ میں جمع کرادیاجاتاہے ، جس سے کسانوں کوکافی اقتصادی فائدہ ملتے ہیں ۔
بینگلورو بین الاقوامی ہوائی اڈے پر اندرون ملک تیارکردہ ایوی ایشن ویدرمانیٹرنگ سسٹم کی تنصیب
کیمپےگوڈا انٹرنیشنل ایئرپورٹ کے نئے رن وے پرمقامی طورپرتیارکردہ ایوی ایشن ویدرمانیٹرنگ سسٹم  نصب کیاگیاہے ۔اس کے ساتھ ہی کے آئی اے ملک کا پہلا ایسا ہوائی اڈہ بن گیاہے جس میں رن وے کے دونوں سروں پر بنگلورمیں قائم سی ایس آئی آرنیشنل ایرواسپیس لیباریٹریز  کا تیارکردہ اے ڈبلیو ایم ایس نظام نصب ہے ۔ اس کے علاوہ اس ایئرپورٹ پر، رن وے کی حدنظرکی وسعت کی پیمائش کے مقصد سے ، این اے ایل اور بھارتی محکمہ موسمیات کے مشترکہ طورپرتیارکردہ 4درشٹی ٹرانسمیسومیٹربھی نصب کئے گئے ہیں ۔این اے ایل کا تیارکردہ 50ویں درشٹی سسٹم کی تنصیب کا شرف بھی کے آئی اے کو حاصل ہے ۔ درشٹی ٹرانسمیسومیٹرکو پائلٹوں کی مدد کے لئے رن وے کے حدنظرکی وسعت کی بالکل درست رپورٹنگ کے لئے ماناجاتاہے ۔ اس کا 10میٹربلندماسٹ ، جس میں اے ڈبلیو ایم ایس محاس نصب ہیں ، اپنی قسم کی پہلی چیز ہے ۔اسے بھی این اے ایل نے تیارکیاہے ۔ماحول دوست اوروزن میں ہلکاہونااور 60برسوں پر محیط مدت کاراس کی خصوصیات ہیں اورچونکہ یہ نظام ایک جگہ سے دوسری جگہ لے جانے کے قابل ہیں اس لئے رن وے پرٹریفک میں اضافے کی صورت میں بھی اس کا استعمال مفید ثابت ہوسکتاہے ۔ اس تکنالوجی کی استعمال کے اختیارات ٹاٹاپاورکمپنی لمیٹڈ ، اسٹراٹیجک انجینئرنگ ڈویژن ، بنگلورکو منتقل کردیئے گئے ہیں ۔
ہائی پاور ایس –بینڈ 2.6میگاواٹ میگناٹرون
ایک زبردست طاقت والی ویکیوم ٹیوب ، جس کا نام میگناٹرون ہے اورجو میڈیکل لائنیک  کاایک اہم عنصرہے ، کینسرکے مریضوں کے بیرونی تابکاری علاج کے لئے بڑے پیمانے پراس کااستعمال کیاجاتاہے ۔سی ایس آئی آر-سی ای ای آرآئی نے حال ہی میں 2.6میگاواٹ ایس بینڈ میگناٹرون تیارکیاہے جس کاکامیابی سے تجربہ کیاگیا اور کینسرکے مریضوں کے علاج کے لئے استعمال ہونے والے لائنیک سسٹم کااستعمال کرتے ہوئے مطلوبہ ایکسرے کی شعائیں پیداکرنے کے لئے ایک مائیکروویو سورس کی حیثیت سے اس کا استعمال کیاگیا۔14، جولائی ،2020کو ایس بینڈ میگناٹرون کے استعمال والی اس ٹکنالوجی کی مہارت کو میسرز پنیشیا پرائیویٹ لمیٹڈ بینگلورکومنتقل کردیاگیاہے جو کینسرکے مریضوں کے جدید ترین ریڈیوتھیراپی نظام کی تیاری کے لئے مشہورہے ۔
22عناصرکے لئے زمینوں کی نیشنل جیوکیمیکل میپنگ  کے تحت حیاتی کیمیائی نقشوں پر مشتمل ایٹلس
براعظمی اسکیل میں ہندوستان کا پہلاجیوکیمیکل بیس لائن ایٹلس زمین کی اوپراورنچلی پرتوں کاسراغ دینے والے عناصر اورآکسائیڈز کے حیاتی کیمیائی نقشوں پر مشتمل ہے ۔اس منصوبے پر انٹرنیشنل یونین آف جیولوجیکل سائنسیز گلوبل جیوکیمیکل بیس لائنزپروگرام کے ساتھ مل کرکام کیاجارہاہے ۔ جہاں سی ایس آئی آر-این جی آرآئی کو ایک بہترین ایجنسی کی حیثیت حاصل رہی ہے ، جس میں مٹی کے نمونوں میں 22عناصرکے نقشے تیارکرنے کے لئے مطالعہ کاکام انجام دیاہے ۔
ہندوستان کے ہمالیائی خطے میں  کی کاشت کاری متعارف
کاشت کاری کی دنیا میں ایک نئی تبدیلی لاتے ہوئے ہماچل پردیش کے دوردراز علاقے کی لاہول وادی کے کسانوں نے اس خطے کی سرد ریگستانی فضامیں وسیع بنجرزمینوں کااستعما ل کرتے ہوئے ہینگ کی کھیتی شروع کردی ہے ۔اس سلسلے میں کسانوں کو سی ایس آئی آر-آئی ایچ بی ٹی ، پالم پورکی طرف سے مدد دی جارہی ہے ۔ جنھوں نے ہینگ کے بیجوں کو درآمدکیا اور اس کے حوالے سے زرعی ٹکنالوجی تیارکی ۔چونکہ ہندوستانی کھانوں میں استعمال ہونے والا ایک ذائقہ دارمسالحہ ہینگ بھی ہے، اس لئے سی ایس آئی آر-آئی ایچ بی ٹی نے اندرون ملک اس کی کاشت اورپیداوارکے لئے مسلسل کوششیں کی ہیں اوربالآخر آئی سی اے آر –نیشنل بیوروآف پلانٹ جنیٹک ریسورسیز نئی دہلی کے توسط سے ایران سے اس کے بیج کی 6قسمیں حاصل کرلیں ۔
ہینگ کا پہلاپودا سی ایس آئی آر –آئی ایچ بی ٹی کے ڈائرکٹرسنجے کمار نے لاہول وادی کے کوارنگ گاوں کے ایک کھیت میں 15اکتوبر ، 2020کو لگایااوراسی دن سے ہندوستان میں ہینگ کی کاشت کاری کی شروعات ہوگئی ۔
اسٹارٹ اپ کمپنیوں کے نظام کو سہارادینے کے لئے فوڈ بزنس ایکسلیرٹرکاافتتاح
سی ایس آئی آر –سی ایف ٹی آرآئی نے کیمپس میں اپنے اسٹارٹ اپ اختراعی نظام کو فروغ دینے کے مقصد سے اگست ، 2020میں ایک فوڈ بزنس ایکسیلریٹرکا افتتاح کیا۔ اس سینٹرکا مقصد مستقبل کے کاروباریوں اوراسٹارٹ اپ کمپنیوں کو ایکسیلریٹرسہولت کا حصہ بننے کے لئے مواقع فراہم کرنا ہے ، جس کی مدت ایک سال تک ہوگی ۔ یہ کمپنیاں اپنے مصنوعات کی تیاری ، کارروائیوں میں اضافے ، پیکیجنگ اور اپنی مصنوعات کو تجارت بنانے کے لئے تحقیقی پروگرام چلاسکتی ہیں ۔ اس سلسلے میں ماہرین کے نگرانی سے متعلق اجلاس بھی منعقد کئے جائیں گے ۔
کرہ ہوائی سے متعلق اختراعات ، تحقیق اورمہم جوئی کا ادارہ زیرتشکیل
این آرڈی سی اینڈ ایف آئی ایس ای کے ذریعہ کرہ ہوائی اوراس سے متعلق انجینئرنگ کے لئے ایک غیرمنفعتی ٹکنالوجی کاجارتی ادارہ فاؤنڈیشن فارایرواسپیس انوویشن ، ریسرچ اینڈانٹرپرینیرشپ،  سی ایس آئی آر-این اے ایل ، بینگلورو میں تشکیل دیاجارہاہے ۔ اس ادارے نے سی ایس آئی آر-این اے ایل کی فراہم کردہ سہولتوں ٹکنالوجی اورمعلومات کا استعمال اسٹارٹ اپ کمپنیاں اور ایم ایس ایم ایز اپنے خصوصی مصنوعات اور خدمات کی تعارف کے لئے تجارتی طورپرکرسکیں گے ۔
جدید ترین توانائی کی ذخیرہ کاری سے متعلق تدابیر کےلئے سی ایس آئی آرکے اختراعاتی مرکز کی شروعات
سی ایس آئی آرنے جدید ترین توانائی کی ذخیرہ کاری کی تدابیر کے لئے ایک مشن موڈ پروجیکٹ ‘‘ سی ایس آئی آرانوویشن سینٹرکے نام سے شروع کیاہے ۔اس پروگرام کو سی ایس آئی آر-سی ای سی آرآئی ، چنئی سینٹرمیں چلایاجارہاہے ۔جدید ترین بیٹری سسٹم جیسے لیتھیم آئیون ، سوڈیم آئیون ، لیتھیم سلفراینڈ میٹل ایئربیٹری ٹکنالوجز وغیرہ کے میدان میں سی ای سی آرآئی کی بہترین ریسرچ ، سی ایس آئی آرانوویشن سینٹر فارنیکسٹ جنریشن انرجی اسٹوریج سولیوشن ،سی ایس آئی آرمدراس کمپلکس ، چنئی کے قیام کی طرف سفرمیں ایک زبردست پیش رفت ہے ۔